Henry Clay

Henry Clay (født 12. april 1777 i Hanover County i Virginia, død 29. juni 1852 i Washington, D.C.) var en amerikansk politiker og statsmann med stor innflytelse og politisk makt i sin samtid. Han var medlem av Representantenes hus og Senatet samt tjenestegjorde som utenriksminister.

 Biografi 
Clay flyttet etter oppveksten i Hanover County i Virginia til Richmond hvor han først begynte å arbeid som butikklærling. Etter dette begynte han å arbeide ved Court of Chancery, hvor han stiftet vennskap til den kjente juristen George Wythe, som på dette tidspunktet hadde pådratt seg en forkrøplet hånd og som valgte Clay til sin sekretær på grunn av hans håndskrift. Etter at han selv ble kvalifisert som advokat dro han til Lexington i Kentucky, hvor han åpnet egen praksis og gjorde skaffet seg et navn i bransjen.

I en alder av 26 år ble han valgt inn i Kentuckys representanthus (Kentucky House of Representatives). I 1806 ble han for første gang valg inn i USAs senat, en periode som varte til 1807, dette til tross for at han ikke engang hadde fylt 30 år. Han ble igjen valgt inn i Senatet i perioden 1810 til 1811. I mellomtiden var han tilbake i Representantenes hus i Kentucky, og i 1809 ble han valgt til speaker.

Sommeren 1811 ble Clay valgt inn i Representantenes hus, og ble valgt til speaker i sin første dag i embetet, noe som aldri før hadde skjedd. I 1814 var Clay en av representantene for den amerikanske regjeringen til å forhandle frem Gent-traktaten som avsluttet den britisk-amerikanske krig, dette til tross for at Clay var blitt kjent som lederen av den såkalte War Hawk-fraksjonen som hadde tatt til orde for krigen. I perioden 1815 til 1821, og fra 1823 til 1825, tjenestegjorde Clay som medlem og president av Representantenes hus.

 Utenriksminister 
Ved presidentvalget i 1824 stilte Henry Clay, John Quincy Adams, William H. Crawford og Andrew Jackson mot hverandre. Ingen av disse hadde majoriteten av valgmannsstemmene. Representantenes hus droppet den med lavest antall stemmer, som var Henry Clay, og han i sin tur brukte sin politiske kløkt i Representantenes hus og gav sin støtte til John Quincy Adams. Som gjenytelse ble Clay derfor valgt til utenriksminister av Adams, til store protester fra Andrew Jackson.

Da regjeringsperioden til Adams gikk mot slutten i begynnelsen av mars 1829 gikk han av sammen med resten av administrasjonen, og Clay ble erstattet som utenriksminister av Martin Van Buren. Fra 1831 til 1842 ble Clay igjen Senator, og i 1833 var han en av hovedpersonene bak grunnleggelsen av Whig Party. Han fikk sin siste periode i Senatet fra 1849 til 1852 før han døde i Washington, D.C. den 29. juni 1852. Clay ble etter sin død den første til Lit de parade i United States Capitol.

 Se også 
 Amerikas forente staters historie (1789–1849)
 Presidentvalg hvor Henry Clay var kandidat: Presidentvalget i 1824, Presidentvalget i 1832, Presidentvalget i 1844.
 Fylker oppkalt etter Henry Clay: Ashland County (Wisconsin), Clay County (Alabama), Clay County (Minnesota), Clay County (Texas), Clay County (Vest-Virginia)
 Byer oppkalt etter Henry Clay: Clay (Alabama), Clay (Kentucky), Clay (New York), Clay (Vest-Virginia)

 Referanser 

 Eksterne lenker 



  State.gov – Henry Clay (1777–1852) – Biografien til Clay hos U.S. Secretary of State.
  Millercenter.org – Henry Clay (1825–1829) – Biografien til Clay som utenriksminister hos Miller Center of Public Affairs.

Kategori:USAs utenriksministre
Kategori:Senatorer fra Kentucky
Kategori:Kongressrepresentanter fra Kentucky
Kategori:Personer fra Hanover County i Virginia